ভবানী ভবনে তুলকালাম কাণ্ড, সুকান্ত পৌঁছতে এ কি অবস্থা?

কলকাতা: ওয়াকফ আইনের প্রতিবাদে অশান্ত মুর্শিদাবাদ। হাইকোর্টের নির্দেশের মোতায়েন কেন্দ্রীয় বাহিনী। বেশকিছু এলাকায় এখনও চালু হয়নি ইন্টারনেট পরিষেবা। ঘটনায় আতঙ্কে ঘরছাড়া বহু পরিবার। অনেকেই প্রাণ বাঁচাতে মালদহ-ঝাড়খণ্ডে গিয়ে আশ্রয় নিয়েছেন। এই আহবে বুধবার মুর্শিদাবাদের আক্রান্তদের নিয়ে ভবানীভবনে (Bhawani Bhawan) পৌঁছে গেলেন রাজ্য বিজেপির সভাপতি সুকান্ত মজুমদার (Sukanta Majumdar)। ঘরছাড়াদের কলকাতায় এনে ডিপিপি রাজীব কুমারের সাক্ষাৎ চেয়ে অবস্থান বসেন সুকান্ত (Sukanta Majumdar in Bhawani Bhawan)। সুকান্ত ছাড়াও রয়েছেন জগন্নাথ চট্টোপাধ্যায়, তাপস রায়। সেখানে অবস্থানে বসেই মুর্শিদাবাদ ইস্যুতে মুখ্যমন্ত্রীকে পাল্টা বিঁধলেন সুকান্ত।

সুকান্ত সহ বিজেপির প্রতিনিধি দলকে ভবানী ভবনে ঢোকার আগেই আটকায় পুলিশ। অনুমতি ছাড়া দেখা করা সম্ভব নয় বলে পুলিশের তরফে জানিয়ে দেওয়া হয়। এরপর বিজেপি নেতাদের সঙ্গে পুলিশের উত্তপ্ত বাক্য বিনিময় হয়। দীর্ঘক্ষণ ডিজির সঙ্গে তাঁদের দেখা না হওয়ায় গেটের সামনেই বসে পড়েন বিজেপি নেতৃত্ব। পুলিশের হেডকোয়ার্টারের সামনেই গৃহহীনদের নিয়ে বসে রয়েছেন সুকান্ত মজুমদাররা। কোনও ভাবে কথা না বলে তারা ফিরবেন না। দীর্ঘ ৪০ মিনিটের বেশি সময় ধরে সেখানে রয়েছেন। তাঁদের দাবি, যতক্ষণ না ডিজি এসে আক্রান্তদের কথা বলবেন ততক্ষণ পর্যন্ত তাঁরা সেখান থেকে নড়বেন না।

আরও পড়ুন: যন্তর মন্তরে চাকরিহারারা, ‘ইতিবাচক ফল’ না মিললে আমরণ অনশন, কর্মসূচি ঘোষণা

বিজেপির প্রতিনিধি দলের দাবি, বাড়ি ঘর হারিয়ে এই সকল গৃহহীনদের নিয়ে এসেছেন রাজীব কুমারের সঙ্গে দেখা করাতে। বর্তমানে তাঁরা কোন পরিস্থিতিতে রয়েছেন সবটাই ডিজিকে জানাতে চাইছেন তাঁরা। সেই কারণে রাজীবের সঙ্গে দেখা না করে কোনও মতেই ফিরবেন না। ঘরছাড়া এক মহিলা বলেন, “আমাদের বাড়ি নেই। আমরা বাড়িছাড়া। সব জ্বালিয়ে দিয়েছে। তাই দেখা না করে যাব না।”

অবস্থান থেকেই এই ইস্যুতে মুখ্যমন্ত্রীর বিরুদ্ধে সুর চড়ান সুকান্ত। তিনি বলেন, “বিজেপি করেছে বলছেন উনি। সুকান্ত বলেন, আমার ফোন, আমাদের বিজেপি নেতাদের ফোন দিয়ে দিচ্ছি। চ্যালেঞ্জ করে বলছি প্রমাণ করে দেখাক যে আমরা করেছি। তাঁর অভিযোগ, রাজ্যে মহিলা মুখ্যমন্ত্রী থাকা সত্ত্বেও রাজ্যের মহিলারা নিরাপদ নন। মুর্শিদাবাদে তাঁদের শারীরিকভাবে হেনস্থা করার চেষ্টা হয়েছে। তাঁদের ভয় দেখানো হচ্ছে। সুকান্তর কথায়, রাজ্য সরকার পুরো বিষয়টি সম্পর্ক অবগত হলেও কোনও ব্যবস্থা নিচ্ছে না। এদিকে পুলিশও নিষ্ক্রিয়।

দেখুন ভিডিও